Գունպհո

**Գունպհո** (, Gunpo-si), քաղաք Հարավային Կորեայի Գյոնգիդո նահանգում։

## Պատմություն
Գունպհոյի տարածքում մարդկային բնակավայրերը հայտնի են եղել հնագույն ժամանակներից։ Միացյալ Սիլլա պետության ժամանակաշրջանին են պատկանում Յուլկոմ (475), Յուլջին (757) և Գվանջու (940) գավառները։ Կորյո դինաստիայի ժամանակաշրջանում այստեղ էր գտնվում Գվանջու գավառը։ Չոսոն դինաստիայի օրոք, 1413 թվականից տարածքը մտնում էր Հենա Գվաչհոնի կազմի մեջ, իսկ 1914 թվականից՝ Սիհին գավառի կազմի մեջ։ 1979 թվականին Գունպհոն դարձավ  վարչական միավոր, իսկ 1989 թվականին ստացավ քաղաքի կարգավիճակ։

## Աշխարհագրություն
Գտնվում է Սեուլ և Սուվոն քաղաքների միջև՝ հանդիսանալով Սեուլի արբանյակային քաղաք։ Սահմանակից է նաև այլ արբանյակային քաղաքներին՝ արևելյան կողմում՝ Յիվանը, հյուսիսում՝ Սեուլի ուղղությամբ՝ Անյանգը։ Ձևավորման ժամանակ քաղաքը զբաղեցնում էր ընդամենը 20,7 կմ2, աստիճանաբար զարգանալով՝ գրեթե կրկնապատկեց իր տարածքը։ Լանդշաֆտը հիմնականում հարթավայրային է՝ փոքր լեռնոտ տարածքներով։ Սանբոն վարչական շրջանը (동동) Սուրիսան լեռնազանգվածի կողքին սահմանակից է չորս բարձր գագաթներով, որոնցից ամենաբարձրը ունի 489 մ բարձրություն։

Կունֆոյի կլիման մուսոնային է։ Ունի ավելի մայրցամաքային առանձնահատկություններ, քան կլիմայի մնացած Կորեական թերակղզում։ Հունվարի միջին ջերմաստիճանը -3,2℃, օգոստոսի միջին ջերմաստիճանը 26℃: Տեղումների տարեկան միջին Քանակը 1 284 մմ է։

## Վարչական բաժանում
Kunpho-ն վարչականորեն բաժանված է 11 տոնայի (դոն)։ Բնակչության տվյալները 2005 թ.:

## Զբոսաշրջություն և տեսարժան վայրեր
* Սիլլայի շրջանի Սուրիս բուդդայական տաճարը, որը կառուցվել է 6-րդ դարում Վան Չինհինի (진흥왕) օրոք (մ.թ. 539-575 թթ.): Հետագայում երկու անգամ ամբողջությամբ ավերվել է 1592 թվականին կորեա-ճապոնական ներխուժման և Կորեական պատերազմի ժամանակ (1950-1953)։ Վերականգնվել է 1955 թվականին։
* Տոկկոգեի անտառը կույս անտառ է, որը գտնվում է քաղաքի իշխանությունների պաշտպանության ներքո։ Շահեց գլխավոր մրցանակը երկրի լավագույն անտառների երրորդ մրցույթում։ Այստեղ հնուց ի վեր տարբեր շամանական ծեսեր են անցկացվել։ Անտառի ծառերի տարիքը հասնում է 200-ի։
* Սուրիդոնում ազալիաներով բլուր է, որի վրա տնկված են 90 հազար Ազալեայի ծաղիկներ և 30 հազար այլ տեսակների ծաղիկներ։
* Պանհվոլհոյի ջրամբարը, արհեստական ջրամբար է, որը ստեղծվել է 1957 թվականին։ Ունի 46 հազար հա տարածք։ Տարածված է ձկնորսությունը և էկոլոգիական տուրիզմը։
* Բալի ճանապարհ - գտնվում է Կիմջոն երկաթուղային կայարանի մոտ, վայրի բալի ծառերով տնկված ճանապարհ է։ Ամեն տարի բալի գույնը այս ճանապարհը վերածում է զբոսաշրջիկների ուխտագնացության վայրի։
* Գունպհոն հայտնի է իր բանահյուսական երաժշտությամբ, մասնավորապես՝ Տոնդեի գյուղացիական երգերով, ինչպես նաև Սուրիսան լեռան Աստծո հետ կապված շամանական ծեսերով։

## Խորհրդանիշներ
Զբոսաշրջիկներին գրավելու և քաղաքին հատուկ տեսք հաղորդելու համար քաղաքային իշխանությունները հանրահռչակում են քաղաքի սեփական զինանշանը։ Այն ներկայացնում է ուրախ մարդ, որը խորհրդանշում է առողջ և եռանդուն քաղաքաբնակներ, որոնց շնորհիվ քաղաքը ծաղկում է։ Դեմքի ուրախ արտահայտությունը արտացոլում է այն ներդաշնակությունը, որի մեջ նրանք ապրում են։ Ձախ ձեռքի նարնջագույնը խորհրդանշում է պայծառ ապագա, մինչդեռ կանաչ աջ ձեռքը մաքուր միջավայր է։

## Քույր քաղաքներ

## Տես նաև
* Հարավային Կորեայի քաղաքներ

## Ծանոթագրություններ

## Արտաքին հղումներ
* Официальный сайт города 
* Страница города в вики-энциклопедии Galbijim